স্পাইডার-ম্যান ৩ () স্যাম রেইমি পরিচালিত ২০০৭ সালের মার্কিন সুপারহিরো চলচ্চিত্র। মারভেল কমিক্সের স্পাইডার-ম্যান কমিক বইয়ের চরিত্র অবলম্বনে ছবিটির গল্প লিখেছেন স্যাম রেইমি ও ইভান রেইমি এবং চিত্রনাট্য লিখেছেন স্যাম রেইমি, ইভান রেইমি ও আলভিন সার্জেন্ট। এটি স্পাইডার-ম্যান চলচ্চিত্র ধারাবাহিকের শেষ পর্ব এবং স্পাইডার-ম্যান ও স্পাইডার-ম্যান ২ চলচ্চিত্রের অনুবর্তী পর্ব। পূর্বের চলচ্চিত্র দুটির ন্যায় এই ছবিতেও নাম ভূমিকায় অভিনয় করেছেন টোবি ম্যাগুইয়ার এবং কিয়ার্স্টন ডান্‌স্ট, জেমস ফ্র্যাঙ্কো ও রোজামেরি হ্যারিস তাদের স্ব-স্ব চরিত্রে অভিনয় করেছেন।  স্পাইডার-ম্যান ছবির উদ্বোধনী প্রদর্শনী হয় ২০০৭ সালের ১৬ এপ্রিল টোকিওর রুপ্পঞ্জি হিল মরি টাওয়ারে এবং যুক্তরাষ্ট্রে ছবিটি সাধারণ ও আইম্যাক্স প্রেক্ষাগৃহে মুক্তি পায় ২০০৭ সালের ৪ মে। ছবিটি ব্যবসায়িকভাবে সফল হয়। বিশ্বব্যাপী $৮৯০.৯ মিলিয়ন আয় করা ছবিটি এই ফ্রাঞ্চাইজির সর্বোচ্চ আয়কারী চলচ্চিত্র। এই সাফল্যের ধারাবাহিকতার ২০১১ সালে স্পাইডার-ম্যান ৪ নামে একটি ছবির কাজ শুরু করলেও পরে দি অ্যামেজিং স্পাইডার-ম্যান (২০১২) চলচ্চিত্র মুক্তির জন্য এই ছবির কাজ বাদ দেওয়া হয়।  কুশীলব  টোবি ম্যাগুইয়ার - পিটার পার্কার / স্পাইডার-ম্যান, একজন সুপারহিরো, কলম্বিয়া বিশ্ববিদ্যালয়ের পদার্থ বিজ্ঞান বিভাগের মেধাবী ছাত্র এবং ডেইলি বাগলের চিত্রগ্রাহক, যে নিউ ইয়র্ক সিটিকে অপরাধীদের হাত থেকে রক্ষা করে।  কিয়ার্স্টন ডান্‌স্ট - মেরি জেন ওয়াটসন, ব্রডওয়ে থিয়েটারের অভিনেত্রী এবং পিটারের প্রেমিকা।  জেমস ফ্র্যাঙ্কো - হ্যারি অসবর্ন, অসকর্পের প্রধান ও পিটার পার্কারের ঘনিষ্ঠ বন্ধু। পিটারই স্পাইডার-ম্যান এবং তার বাবা গ্রিন গবলিন জানতে পেরে সেও স্পাইডার-ম্যান সেজে পিটারের মোকাবেলা করতে নামে।  থমাস হ্যাডেন চার্চ - ফ্লিন্ট মার্কো / স্যান্ডম্যান, একজন দস্যু যে এক দুর্ঘটনা ফলে বালুকে বশে আনার কৌশল রপ্ত করে এবং পিটারের চাচা বেনের হত্যাকারী।  টফার গ্রেস - এডি ব্রক / ভেনম, ডেইলি বাগলের একজন প্রতিদ্বন্দ্বী চিত্রগ্রাহক, যে স্পাইডার-ম্যানের ভুয়া চিত্র প্রদর্শন করে।  ব্রাইস ডালাস হাওয়ার্ড - গোয়েন স্টেসি, পিটারের ল্যাব সহকারী ও বন্ধু, পিটার তাকে এক দুর্ঘটনায় উপর থেকে নিচে পড়ে যাওয়া থেকে রক্ষা করে।  রোজামেরি হ্যারিস - মে পার্কার, পিটার পার্কের চাচী।  জে. কে. সিমন্স - জে. জোনাহ জেমসন, ডেইলি বাগল পত্রিকার মালিক ও প্রকাশক, যে স্পাইডার-ম্যানকে ঘৃণা করে।  জেমস ক্রোমওয়েল - জর্জ স্টেসি, গোয়েনের পিতা ও নিউ ইয়র্ক সিটি পুলিশ বিভাগের ক্যাপ্টেন।  ডিলন বেকার - ডঃ কুর্ট কনরস, পিটারের বিশ্ববিদ্যালয়ের পদার্থ বিভাগের শিক্ষক এবং অক্টাভিয়াসের সহকর্মী।  থেরেসা রাসেল - এমা মার্কো, ফ্লিন্ট মার্কোর স্ত্রী।  এলিজাবেথ ব্যাঙ্কস - বেটি ব্রেন্ট, জেমস জেমসনের ডেইলি বাগল অফিসের সহকারী।  উইলেম ডেফো - নরম্যান অসবর্ন / গ্রিন গবলিন, হ্যারির মৃত পিতার ছায়ামূর্তি, যে স্পাইডার-ম্যানকে মারতে হ্যারিকে অনুপ্রাণিত করে।  পুরস্কার ও মনোনয়ন  স্পাইডার-ম্যান ৩ ছবিটি শ্রেষ্ঠ ভিজুয়াল ইফেক্টস বিভাগে বাফটা পুরস্কার, শ্রেষ্ঠ ফ্যান্টাসি চলচ্চিত্র, শ্রেষ্ঠ পরিচালক, শ্রেষ্ঠ পার্শ্ব অভিনেতা ও শ্রেষ্ঠ ভিজুয়াল ইফেক্টস বিভাগে স্যাটার্ন পুরস্কার, এবং শ্রেষ্ঠ অ্যানিমেশন ইফেক্টস বিভাগে অ্যানি পুরস্কারের মনোনয়ন লাভ করে, কিন্তু কোন পুরস্কার জয় করতে পারে নি।  তথ্যসূত্র  বহিঃসংযোগ          বিষয়শ্রেণী:ইংরেজি ভাষার চলচ্চিত্র বিষয়শ্রেণী:২০০৭-এর চলচ্চিত্র বিষয়শ্রেণী:২০০০-এর দশকের মারপিটধর্মী চলচ্চিত্র বিষয়শ্রেণী:২০০০-এর দশকের সুপারহিরো চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন মারপিটধর্মী চলচ্চিত্র বিষয়শ্রেণী:মার্কিন সুপারহিরো চলচ্চিত্র বিষয়শ্রেণী:মার্কিন ধারাবাহিক চলচ্চিত্র বিষয়শ্রেণী:স্যাম রেইমি পরিচালিত চলচ্চিত্র বিষয়শ্রেণী:কলম্বিয়া পিকচার্সের চলচ্চিত্র বিষয়শ্রেণী:স্পাইডার-ম্যান চলচ্চিত্র বিষয়শ্রেণী:নিউ ইয়র্ক শহরে ধারণকৃত চলচ্চিত্র বিষয়শ্রেণী:লস অ্যাঞ্জেলেসে ধারণকৃত চলচ্চিত্র বিষয়শ্রেণী:আইম্যাক্স চলচ্চিত্র বিষয়শ্রেণী:নিউ ইয়র্ক শহরের পটভূমিতে চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:কলাম্বিয়া পিকচার্সের চলচ্চিত্র বিষয়শ্রেণী:ইন্টারনেট মিম বিষয়শ্রেণী:২০০২-এর পটভূমিতে চলচ্চিত্র বিষয়শ্রেণী:২০০৫-এর পটভূমিতে চলচ্চিত্র